Gustavo Núñez

Gustavo Núñez (s. 1965 Montevideo) on uruguaylainen fagotisti.

Núñez opiskeli 16-vuotiaasta Kerry Camdenin johdolla Royal College of Musicissa, Lontoossa. Vuosina 1984–1988 hän suoritti opintoja Klaus Thunemannin johdolla Hannoverissa, Saksassa. Vuonna 1987 hän sai kansainvälisessä kilpailussa Genevessä Prix Suissen ja Münchenissä Carl Maria von Weber -palkinnon. Vuonna 1988 hän toimi fagotistina oopperatalossa Darmstadtissa. Vuonna 1989 hänet nimitettiin Bambergin sinfoniaorkesterin ensifagotistiksi, jona hän toimi, kunnes sai paikan Concertgebouw-orkesterista vuonna 1995. 

Núñez on levyttänyt muiden muassa Wolfgang Amadeus Mozartin, Antonio Vivaldin, Heitor Villa-Lobosin ja Sofija Gubaidulinan teoksia sellaisten orkesterien kuin Concertgebouw-kamariorkesterin ja Academy of St. Martin in the Fieldsin kanssa. Núñez on opettanut Düsseldorfin Robert Schumann -yliopistossa ja Kuningatar Sofían musiikkikoulussa, Madridissa. Hän on myös säännöllisesti vieraillut opettamassa Amsterdamin konservatoriossa.

Lähteet 

Uruguaylaiset muusikot
Fagotistit
Vuonna 1965 syntyneet
Elävät henkilöt